Návrh

Vyhláška
Ministerstva zdravotníctva Slovenskej republiky
č. .....
z.......2004     
o rozsahu priameho dodávania humánnych liekov a zdravotníckych pomôcok zdravotníckym zariadeniam ambulantnej starostlivosti z veľkodistribúcie

Ministerstvo zdravotníctva Slovenskej republiky podľa § 33 ods. 1 písmeno c) zákona z ... 2004, ktorým sa mení a dopĺňa zákon č. 140/1998  Z. z. o liekoch a zdravotníckych pomôckach, o zmene zákona  č. 455/1991 Zb. o živnostenskom podnikaní (živnostenský  zákon) v znení neskorších predpisov a o zmene a doplnení  zákona Národnej rady Slovenskej republiky č. 220/1996  Z. z. o reklame v znení neskorších predpisov a o zmene a doplnení niektorých zákonov (ďalej len „zákon“) ustanovuje:

§ 1

Držiteľ povolenia na veľkodistribúciu liekov a zdravotníckych pomôcok môže dodávať zdravotníckym zariadeniam ambulantnej starostlivosti humánne lieky v tomto sortimente:
Adrenalinum inj.
Aqua pro inj. 
Atropinum inj.
Benzinum medicinalis 
Calcium gluconicum inj.
Carbo adsorbens plv, tbl.
Dezinfekčný roztok s rozprašovačom
Hydrocortisonum inj.
Mesocainum inj.
Methaden calcium inj.
Nitroglycerinum tbl
Strophantinum inj
Succinylcholiiodidum inj.
Syntophyllinum inj.
Thiopentalum inj.
§ 2

Držiteľ povolenia na veľkodistribúciu liekov a zdravotníckych pomôcok môže dodávať zdravotníckym zariadeniam ambulantnej starostlivosti  zdravotnícke pomôcky v tomto sortimente:
Gáza hydrofilná
Hotový obväz
Lopatka na jazyk (drevené)
Náplasť - rýchloobväz 
Obväz hydrofilný
Obvinadlo hydrofilné
Striekačka injekčná PE 2 ml, 5 ml, 10 ml a 20 ml na jedno použitie
Šatka trojrohá,
Vata obväzová
Vata buničitá
Zatváracie špendlíky